Cohàcjà& ijipihtiyere bajumehneahye 


(Génesis 1-2) 


Wahmanopure Cohácjá uhmusere, ahri yehpa gühure 
bajumehne muhtahye. Ijipihtiri yehpapure dia du dihita ijinie 
timahye. Sa yero nahitiano ijinie timahye. Sa ijigü ihfiano, 

" Buhrioro ijiahro", niahye tiquiro. Tiquiro sa nigüta buhrioa 
wahahye. Buhriorore, nahitianore deco mehna tu wa docoahye. 
Tiquiro buhriorore deco wame yeahye. Nahitianore fiami wame 
yeahye. Ti deco iji muhtari deco ijiahye. 

Sa ye ihcá deco bato Cohácjü yehpa cjé acore bueri dojogü 
yeahye. Ehmeo cururi wahahye ti bueri. Tiquiro sa cügü uhmuse 
bajuahye. 

Ijipihtiri yehpapure dia du dihita ijinimahye. Sa ijigü ihfiano 
pua deco bato Cohácjü dia du decopu dihta wahagü yeahye. Sa 
ye tuhasa dihtare yehpa wame yeahye. Acore pajiri ma wame 
yeahye. 

Sa yero tiquiro yeyere ihfiano, ohó saha niahye Cohácjá: 

" Yehpapure taa, oteye cju, duca tiati cju pihni bajuahro", niahye 
tiquiro. Tiquiro sa nigüta taa pihniahye. Sa yero oteye cju gühu 
pihni bucuahye. Tiquiro bajumehnedire tiquiro ihfiagá quehnoa 
yuhduye ijiahye. 

Ihtia deco bato Cohácjü fiahpicoha pacare, asa ñami cjünore, 
asă deco cjánore bajumehneahye. Tiquiro bajumehnedire tiquiro 
ihfiagá quehnoa yuhduye ijiahye. 

Pititia deco bato Cohácjü dia cjénare, wuyequina gühure 
bajumehneahye. Sa yero tiquiro bajumehnediquinare 
"Quehnoano ijiya”, ni cüahye. “Dia pajiri mapu gühure, máripu 
gühure, yehpapu gühure peyequina masaputiya", ni, cüahye. 

Ihcá omope decori bato Cohácjü wahiquinare yehpa cjénare 
bajumehneahye. Tiquinare quehnoano bajumehne peho cá, 
umunore ye muhtahye. Ye tuhasa tiquirore Adán wame yeahye. 
Came numinore yeahye. Sa yero tiquinare *Quehnoano ijiya 
musa”, ni cüahye. "Peyequina pohna ti masaputiya", ni cüahye. 

seis decori bato Cohácjü tiquiro dahraye pihtigü ihfiano, 
soahye. Sa yero ti decore sori deco cüahye. 


Ya ye umunore tiquiro ye muhtariquirore, numino gühure 
wesepu Paraíso wame tiropu cüahye Cohácjü. Sa cü tuhasa oho 
saha ni cüahve umunore. "Iiipihtive oteve ducare ihya masine 
musa. Ihcádu duca püritare ihyeracáhfia. Tu ducare ihyana 


quehnoaífie, ñañe güáhure masina wahanata. Tu ducare ihyana, 
yarianata", niahye Cohácj&. 


Masa Coháàcjüre yuhduducayequina waha ducahye 


(Génesis 3.1-21) 


Ti pjepure pinono quehnoano masiniquiro ijiahye. Tiquiro 
apequina wahiquina yuhduoro masiniquiro ijiahye. Sa yero 
numinore sinituahye. 

— éNe, duhse niari Cohácjà musare? ¿“Ijipihtiye yuca ducare 
ihyeracáhfia", niari? ni sinituahye pinono. 

Tiquiro sa niga tuhoro numino yuhtiahye pinonore. 

—]jipihtiye yucu ducare ihya masiaja. Ihcádureta ihya 
masiedaja usa. "Ihcádu duca püritare ihyeracáhfia musa. Tu wese 
deco ducure. Tu ducare ihyana, yariaa wahanata", ni yahuri 
usáre Cohácj&, ni yuhtiahye ticoro. 

Ticoro sa niga tuhoro ohó saha niahye pinono. 

— Yariasi musa. Tu ducare ihyana, Cohácjü 
yero saha quehnoano masina tojoanata musa, 
niahye pinono. 

Tiquiro sa nig& tuhoro tu ducare tutuaro ihya duaro, quehnoano 
masinicoro iji duaro, tu ducare sua, ihyahye. Ihya tuhasa ticoro 
manuno gühure ohoahye. Ticoro ohogü ihfiano tiquiro gühu 
ihyahye. 

Ihya tuhasa quehnoano masifiequina waha, "Suhti mariena 
ijaja mari", ni, tiquina basi cahme bue tiahye. Sa bue tiye, puri 
mehna tiquina suhti safiatire yeahye. 

Namicahapu Cohácjü wesepure Paraísopure tinino esahyc. 
Tiquina tiquirore tuho, cue, yucuri watoapu duhtiahye. Sa yero 
Cohácjü pisuahye umunore. 

— éNohopu ijiajari muhu? niahye. 

— Yuhu suhti mariegu ijiaja. Sa yegu muhure cueaja, niahye 
umuno. 


Tiquiro sa niga Cohácjü ohó saha ni sinituahye: 

— (Diquiro boro suhti mariegu muhu ijigá masigü yeari 
muhure? ¿Yuhu ihya dutieradu ducare ihyari muhu? niahye 
Cohácj&. 

Tiquiro sa niga umuno ohó saha ni yuhtiahye: 

— Numino yuhure muhu ohoricoro tu ducare sua, ohori 
yuhure. Ticoro sa ohog& ihyau, niahye umuno. 

Tiquiro sa niga numinore ohó saha niahye: 

— (Ne, duhse yeari muhu? niahye Cohácjü numinore. 

— Pinono ni mehori yuhure. Sa yego tiquiro ni mehogü 
tuhogo, ihyahti yuhu, niahye ticoro. 

Ticoro sa niga ohó saha niahye pinonore: 

— Muhu sa fiano yegü yerigu ijigu, fiano yahduducuguta 
muhu yojopure, niahye Cohácj&ü pinonore. 

—]jipihtiye decori sihcó tiniducuguta muhu. Ijipihtiye decori 
dihtare ihyaguta muhu. Muhu pinono numino mehna, ticoro 
macuno mehna cahme ihña tuhtina ijinata, niahye Cohácjü 
pinonore. 

Sa ni tuhasa ohó saha ni nemoahye numinore: 

— Muhu pohna tigo, fiano yahdugota. Muhure tutuaro 
purinota. Sa fiano yuhduepegota yuhdu witigota muhu. Umuno 
muhu puhtoro ijirota, niahye Cohácjá numinore. 

Sa ni tuhasa umunore ohó saha niahye: 

— Muhu yuhure yuhduducari. "Ihyeracáhfia^, nimi muhure. 
Yuhu sa niepegüta yuhure yahduducari. Muhu sa yeri buhiri 
muhu wese fiano diarota. Muhu wesepure tutuaro 


dahraducuguta. Muhu pagure dihta mehna yei. Sa yero muhu 
yariagá muhu pagu dihta dojorota, niahye Cohácjá umunore. 
Sa yero numino ijipihtiyequina masa pacoro ijiahye. Ticoro 
sa ijigá Adán ticorore Eva wame yeahye. Sa yero Cohácjü 
wahiquina cahseri mehna tiquina suhti sañatire yeahye. Sa yero 
tiquina ñano yeri buhiri Paraísopu ijiriquinare cohá wio cáhye. 

